Drava
Store norske leksikon,Geografi,Verdens geografi,Europa,Europas geografi generelt
Drava er en elv i Europa, en bielv til Donau, rundt 750 kilometer lang. Nedbørsfeltet er 40 500 kvadratkilometer og middelvannføringen 570 kubikkmeter per sekund.
Drava springer ut i De karniske alper i Italia, går gjennom Øst-Tirol og Kärnten i Østerrike, deretter inn i Slovenia, og danner etter sammenløpet med Mur grensen mellom Ungarn og Kroatia, inntil den igjen går inn på kroatisk område. Her faller den ut i Donau straks øst for Osijek.Drava er seilbar med større båter inntil Barcs (150 kilometer). Det er bygd mange kraftverk i øvre del, og Drava produserer rundt ⅓ av Østerrikes vannkraft. Les mer i Store norske leksikon Donau Europas lengste elver